La reflexió de diumenge

Quan Aliança Catalana governi, haurà de posar els fonaments per garantir que una futura Declaració Unilateral d’Independència (DUI) es pugui fer efectiva amb garanties. Caldrà preparar estructures d’estat sòlides que permetin una transició ordenada i assegurin el funcionament autònom del nou estat des del primer dia.

Haurà de crear una hisenda pròpia que pugui recaptar i gestionar els impostos, assegurant la liquiditat per pagar salaris, pensions i serveis públics. També caldrà planificar el control d’infraestructures crítiques com ports, aeroports, carreteres i l’espai aeri, garantint-ne la gestió efectiva i sobirana.

En l’àmbit de la seguretat, caldrà preparar un sistema propi de defensa i assegurar el control de les fronteres terrestres, marítimes i aèries. Així mateix, haurà d’impulsar una estratègia energètica que permeti el subministrament sense dependre d’agents externs, prioritzant la transició cap a energies renovables i les nuclears.

En paral·lel, haurà de treballar per aconseguir suport internacional, establir relacions diplomàtiques i comercials, i definir un marc legal que doni cobertura a les accions de govern posteriors a la DUI. Tot això haurà d’anar acompanyat d’una comunicació clara i efectiva amb la ciutadania, que mantingui la confiança i la cohesió social.

Tenim molta feina a fer i necessitem el vostre suport per realitzar aquesta gran responsabilitat quan Aliança Catalana arribi al govern.

Que tingueu bon diumenge tots.

#SalvemCatalunya amb @CatalunyaAC